মার্কিন ম্যাগাজিন ‘পলিটিকো’ জানিয়েছে, বাংলাদেশের আসন্ন নির্বাচন নিয়ে ট্রাম্প প্রশাসনের কাছে তদবির করতে নতুন লবিস্ট নিয়োগ দিয়েছে বাংলাদেশ জাতীয়তাবাদী দল-বিএনপি। মঙ্গলবার যুক্তরাষ্ট্রের জাস্টিস ডিপার্টমেন্টের বরাত দিয়ে এ খবর দিয়েছে ম্যাগাজিনটি। পলিটিকোর প্রতিবেদনে বলা হয়, বাংলাদেশের নির্বাচনের আগে আবদুস সাত্তার নামে এক ব্যক্তির তত্ত্বাবধানে ট্রাম্প প্রশাসনের কাছে বিএনপির জন্য তদবির করতে ‘ব্লু স্টার স্ট্রাটেজি’ ও ‘রাস্কি পার্টনার্স’ চুক্তিবদ্ধ হয়েছে।